EkBass/fiwiki-20250220-pages-articles huggingface dataset:
Hárrejåhkå (Rutnajoki)

Hárrejåkkå ( , meänk. Harrijoki) on Ruotsissa Norrbottenin läänissä Jällivaarassa Rånejoen vesistössä virtaava 8 kilometriä pitkä Rånejoen sivujoen Rutnajoen oma sivujoki. == Joen kulku == Hárrejåkkå alkaa Harrejauresta, joka sijaitsee Atjekvaaran rinteen alla vaaran itäpuollella. Seudulla on runsaasti lampia ja järviä ja Harrijaure on niistä yksi suurimpia järviä. Joen alkupää alkaa järven luoteispäästä ja se virtaa aluksi luoteeseen päin. Siihen yhtyy heti etelästä tuleva puro, joka alkaa järvestä Suovdávrre. Sivupuron jälkeen alkaa joen mutkitteleva osuus, joka päättyy seuraavaan lyhyeen sivupuroon. Joki ylittää ensin Jutsánáphen suon ja se suuntaa sitten pohjoiseen päin. Alitettuaan Harrejaurin kylästä alkavan tien, se jatkaa mutkitellen seudun järvialueen lampien välissä. Siihen yhtyy kaksi puroa, toinen Särkijärvestä ja toinen Ahvenjärvestä. Ennen omaa yhtymistään Rutnajokeen, Hárrejåkkå pujahtaa vasemmalle jäävän Rutnavuoman ja oikealle jäävän Jutsájávrejieggen suon välistä. == Valuma-alue == Hárrejåkkån valuma- alueen pinta-ala on 35 neliökilometriä ja valuma-alueen pääuoma on Hárrejåkkån lisäksi sen latva-alueella Harrejaureen laskeva 7 kilometriä pitkä Biktjajávrresta alkava puro. Pääuoman kokonaispituudeksi tulee Harrejaure mukaan lukien noin 17 kilometriä. Puro virtaa esimerkiksi Garnisjönin ja Salmijärven läpi ja alittaa Nattavaaran ja Mesjauren välisen maantien. Latvaosuus alkaa Jokimukan kunnan puolelta. Edellä on jo mainittu kaikki joen sivu-uomat. Joki virtaa valuma-aluettaan laajemmalla järvialueella, jossa on toistasataa lampea ja järviä. Lähinnä joen uomaa sijaitsevat esimerkiksi Palojärvi, jonka rannalla on asutusta, Vuomajärvi, Madetjärvi, Vårsjön ja Kaivosjärvi sekä neljän järven rypäs: Jutsajärvi, Rytijärvi, Ahvenjärvi ja Tráhppojávrre. Rypäs kuuluu kuitenkin viereisen sivujoen Haukijoen valuma- alueelle. Harrejaureen laskeva latvapuron sivu-uomat virtaavat järvialueen pikkulammista, joita on kymmeniä. Lisäksi järvialueella sijaitsee Sotauren kulmakunta, joka kuuluu Jokimukkaan. Hárrejåkkå yhtyy Rutnajokeen, joka yhtyy vuorostaan Rånejokeen. Rånejoki laskee Pohjanlahden Perämereen Råneåssa Luulajan kunnassa. == Lähteet == Luokka:Rutnajoen valuma-alue Luokka:Jällivaaran joet
Zack Clayton

Zack Clayton (1917–1997) oli yhdysvaltalainen koripalloilija ja nyrkkeilytuomari. Hän edusti koripallossa 1930- ja 1940-luvuilla New York Renaissancea ja Harlem Globetrottersia. Hänet valittiin vuonna 2017 lajin Hall of Fameen. Nyrkkeilyssä hän sai ensimmäisenä afroamerikkalaisena tuomarilisenssin ja toimi muun muassa kehätuomarina raskaan sarjan MM- ottelussa Jersey Joe Walcottin ja Ezzard Charlesin välillä vuonna 1952 sekä nimellä "Rumble in the Jungle" tunnetussa raskaan sarjan MM-ottelussa Muhammad Alin ja George Foremanin välillä vuonna 1974. == Lähteet == Luokka:Yhdysvaltalaiset koripalloilijat Luokka:Yhdysvaltalaiset nyrkkeilytuomarit Luokka:Vuonna 1917 syntyneet Luokka:Vuonna 1997 kuolleet
Högmo

Högmo on kylä Kemiönsaaren kunnassa. Kylä sijaitsee Kemiön etelälaidalla. Högmon naapurikylät ovat Rosendal, Kåddböle ja Björkboda. Entinen kunnanraja kulki Högmon länsi- ja eteläreunoja pitkin. Högmon kyläalueen eteläosassa on Högmon soraharju ja pohjoisosassa on Kåddbölebrinkenin harju. Harju- ja mäkialueiden väliin jää Storbäcken-ojan viljava laakso, jossa kylän asutus sijaitsee. Dragsfjärdintie kulkee kylän läpi. Högmon pohjoislaidalta on löytynyt mahdollinen kivikautinen asuinpaikka. Ensimmäinen maininta Högmosta on vuodelta 1420. Högmon historiallinen kylätontti sijaitsee Storbäckenin eteläpuolella Högmontien varrella. 1900-luvun alussa Kemiön ja Dragsfjärdin välisen tien varteen Storbäckenin pohjoispuolelle alkoi syntyä asutusta ja sinne perustettiin myös posti, kauppa, baari ja motelli. Dragsfjärdintie oikaistiin 1970-luvulla kulkemaan näiden kahden asutuskeskittymän välistä. Palvelut ovat poistuneet kylältä 1900-luvun loppupuolella. ==Lähteet== Luokka:Kemiön kylät
Kadmiumfluoridi

Kadmiumfluoridi (CdF2) on kadmium- ja fluoridi-ionien muodostama epäorgaaninen ioniyhdiste. Yhdistettä voidaan käyttää erikoislasien ja loisteaineiden valmistamiseen sekä katalyyttinä. ==Ominaisuudet, valmistus ja käyttö== Huoneenlämpötilassa kadmiumfluoridi on väritöntä kiteistä ainetta. Yhdisteen alkeiskoppi on kuutiollinen. Kadmiumfluoridista tunnetaan kidevedettömän yhdisteen lisäksi kidevedellinen dihydraatti (CdF2·2H2O). Aine liukenee vain hieman veteen, mutta liukenee paremmin happoihin. Kadmiumfluoridia valmistetaan kuumentamalla metallista kadmiumia ja fluoria tai vetyfluoridia. Sitä voidaan valmistaa myös kadmiumyhdisteiden, esimerkiksi kadmiumoksidin tai -karbonaatin ja vetyfluoridin välisellä reaktiolla. :Cd + F2 → CdF2 :Cd + 2 HF → CdF2 \+ H2 :CdO + 2 HF → CdF2 \+ H2O :CdCO3 \+ 2 HF → CdF2 \+ H2O + CO2 Kadmiumfluoridia voidaan käyttää optisilta ominaisuuksiltaan erityisten lasien valmistukseen ja siitä valmistetaan myös loisteaineita. Yhdisteellä on myös käyttöä ydintekniikassa säätösauvoissa ja orgaanisen kemian synteeseissä katalyyttinä. ==Lähteet== Luokka:Fluoridit Luokka:Kadmiumyhdisteet
Duathlon

Duathlon on urheilulaji, johon kuuluu juoksuosuus, pyöräilyosuus ja lopuksi toinen juoksuosuus. Se on sukulaislajiaan triathlonia nuorempi laji. Duathlon on suosittua varsinkin Keski-Euroopassa. Suomessa duathlonin SM-kilpailuja ja Suomen Cupia hallinnoi Suomen Triathlonliitto. ==Lähteet== Luokka:Urheilulajit
Kurt Tucholsky

Kurt Tucholsky (9. tammikuuta 1890 Berliini, Saksa – 21. joulukuuta 1935 Hindas, Göteborg, Ruotsi) oli saksalainen esseisti, runoilija, satiirikko ja kriitikko, joka tunnetaan erityisesti kabareelauluistaan. Hän käytti myös salanimiä Theobald Tiger, Peter Panter, Ignaz Wrobel ja Kaspar Hauser. Tucholsky opiskeli nuorena oikeustiedettä. Palveltuaan rintamalla ensimmäisessä maailmansodassa hän muutti aluksi Pariisiin ja vuoden 1929 jälkeen Ruotsiin. Tucholsky oli yksi vuonna 1931 julkaistun kommunistisen Rote Signale –runokokoelman kirjoittajista, ja hän kirjoitti säännöllisesti Schaubühne-lehteen (sittemmin Die Weltbühne). Vuonna 1933 Saksan natsihallinto kielsi kaikki Tucholskyn teokset, ja hän menetti Saksan kansalaisuuden. Tucholsky teki vuonna 1935 itsemurhan. Tucholskyn tuotanto koostuu aforismeista, kirjoista, kirjallisuus- ja teatterikritiikeistä, runoista, novelleista sekä purevan satiirisista esseistä, joissa hän kritisoi Saksan militarismia ja nationalismia ja modernin aikakauden epäinhimillisiä voimia. Hänen runouttaan on sovitettu lauluiksi, joita esitetään laajalti saksalaisissa kabaree-esityksissä. ==Suomennettu tuotanto== * Eilisen ja huomisen välissä: valikoima kirjoituksia ja runoja (Zwischen Gestern und Morgen), suom. Leena Kyrki, Librum 1981 ISBN 951-862-018-0 * Mistä reiät tulevat juustoon? novelli, suom. Vilho Hokkanen, antologiassa Huumoria ympäri maailman, toim. Jarl Hellemann, Helsinki: Tammi 1974 Sarja: Kurki-kirja ISBN 951-30-3007-5 == Lähteet == Luokka:Saksalaiset kirjailijat Luokka:Saksalaiset esseistit Luokka:Saksalaiset kriitikot Luokka:Itsemurhan tehneet Luokka:Vuonna 1890 syntyneet Luokka:Vuonna 1935 kuolleet
Russians

Russians on Stingin vuonna 1985 julkaisema laulu ja single albumilta The Dream of the Blue Turtles. Laulu kertoo kylmän sodan aikaisesta vastakkainasettelusta ja sen aiheuttamasta ydinsodan vaarasta. 2022 Ukrainan sodan akaan Sting julkaisi kappaleesta akustisen version. Luokka:Stingin kappaleet
An Wang

An Wang (7. helmikuuta 1920 Shanghai – 24. maaliskuuta 1990 Boston) oli amerikankiinalainen tietotekniikka-asiantuntija, ferriittirengasmuistin keksijä ja Wang Laboratories -tietokoneyhtiön perustaja. Miljardööri Wang tunnettiin myös merkittävänä lahjoittajana. Hänellä oli 35 tietotekniikkaan liittyvää patenttia.An Wang, National Inventors Hall of Fame 2002. (Internet Archive.) Viitattu 29.1.2021. Wang aloitti opinnot synnyinkaupunkinsa Shanghain Chia Tungin teknillisessä korkeakoulussa jo 16-vuotiaana. Vuonna 1945 hän muutti Yhdysvaltoihin ja väitteli tohtoriksi Harvardin yliopistossa 1948. Hän oli yksi tietokoneissa aina 1970-luvulle asti käytetyn ferriittirengasmuistin kehittäjistä. Wangin vuonna 1951 autotalliin perustamasta Wang Laboratories Inc. -yhtiöstä tuli menestystarina vuonna 1964, kun yritys toi markkinoille uudenlaisen, logaritmilaskentaan kykenevän pöytälaskimen. Yritys alkoi kehittää myös toimistotietokoneita, joita 1970-luvulla käytti kolme neljästä Yhdysvaltojen 2 000 suurimmasta yrityksestä. Wang-tietokoneet tunnettiin erityisesti tekstinkäsittelyn uudistamisesta. Vuonna 1984 An Wang oli Forbes-talouslehden mukaan Yhdysvaltojen viidenneksi rikkain henkilö 1,6 miljardin dollarin omaisuudellaan. Wang Laboratories -yhtiön strategia keskittyä ohjelmistojen sijasta laitteisiin, etenkin niin sanottuihin minitietokoneisiin, osoittautui kuitenkin vääräksi eikä yritys pysynyt henkilökohtaisten mikrotietokoneiden aiheuttamien markkinamullistusten kyydissä. Wang Laboratories teki tappiota läpi 1980-luvun jälkipuoliskon ja ajautui lopulta konkurssiin 1992, kaksi vuotta perustajansa kuoleman jälkeen. ==Lähteet== Luokka:Vuonna 1920 syntyneet Luokka:Vuonna 1990 kuolleet Luokka:Yhdysvaltalaiset hyväntekeväisyyden harjoittajat Luokka:Yhdysvaltalaiset liikemiehet Luokka:Yhdysvaltalaiset miljardöörit Luokka:Yhdysvaltalaiset tietotekniikan kehittäjät Luokka:Amerikankiinalaiset
Mikko Helenius

Mikko Helenius (11. lokakuuta 1854 Pomarkku – 22. tammikuuta 1917 Jaakkima) Geni: Frans Michael Johansson Helenius Viitattu 29.1.2021. oli suomalainen opettaja ja valtiopäivämies. Heleniuksen vanhemmat olivat Juho Mikonpoika ja Anna Juhontytär Viro ja puoliso Mathilda Helenius. Mikko Helenius valmistui Jyväskylän seminaarista ja tuli 1877 opettajaksi Jaakkiman kirkonkylän kansakouluun. Hän toimi kuntakokousten puheenjohtajana vuodesta 1882 yhteensä 17 vuotta ja hänellä oli myös useita muita kunnallisia luottamustehtäviä. Helenius oli talonpoikaissäädyssä Kurkijoen tuomiokunnan edustaja valtiopäivillä 1888. Hän oli lisätyn valtiovarainvaliokunnan jäsen ja pankki- ja lakivaliokunnan varajäsen, joka teki useita esityksiä valtiopäivillä.Kuollut. Mikko Helenius. Viipurin Sanomat, 24.1.1917, no. 10, s. 4. == Lähteet == Luokka:Suomalaiset opettajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1854 syntyneet Luokka:Vuonna 1917 kuolleet
Karl Viktor Paasivirta

Karl Viktor Paasivirta, ent. Hellström (15. helmikuuta 1854 Sippola – 11. maaliskuuta 1933 Sippola)Kuollut. Opettaja K. V. Paasivirta. Kymen Keskilaakso, 17.3.1933, no. 11 , s. 2. oli suomalainen opettaja ja valtiopäivämies. Paasivirran isä oli pehtori Johannes Hellström. Paasivirta valmistui opettajaksi Jyväskylän seminaarista 1876 ja toimi opettajana ensin Pälkäneellä ja sitten Viipurissa vuodesta 1880 ja Sippolassa vuodesta 1885 aina vuoteen 1919 asti. Hän osallistui Sippolan kunnalliselämään ja oli muun muassa kuntakokousten esimies 1899–1906. Hän toimi opettajan työnsä ohella myös maanviljelijänä ja oli paikallisen tiili- ja sementtivalimon toimitusjohtaja. Paasivirta oli talonpoikaissäädyssä Kymin tuomiokunnan edustaja valtiopäivillä 1894 ja 1897. Hän oli molemmilla kerroilla valitsijamies ja yleisen valitusvaliokunnan jäsen. Valtiopäivillä hän otti esille muun muassa kouluasioita, mutta osallistui myös esimerkiksi ehdotuksiin rautatien rakentamisesta ja oluen myynnin rajoittamisesta. == Lähteet == Luokka:Suomalaiset opettajat Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1854 syntyneet Luokka:Vuonna 1933 kuolleet
Marcia Fudge

Marcia Fudge (s. 29. lokakuuta 1952) on yhdysvaltalainen juristi ja demokraattipuoluetta edustava poliitikko, jonka Joe Biden nimitti Yhdysvaltain asunto- ja kaupunkikehityksen ministeriksi virkakautensa alussa 2021. Ennen poliittista uraansa Fudge opiskeli lakia ja työskenteli vero- ja taloushallinnossa. Vuonna 1999 hänestä tuli kongressiedustaja Stephanie Tubbs Jonesin henkilöstöpäällikkö, ja seuraavana vuonna hänet valittiin Warrensville Heightsn pormestariksi. Jonesin kuoltua kesken kauden Fudge valittiin hänen tilalleen kongressiin 2008. == Lähteet == Luokka:Yhdysvaltain asunto- ja kaupunkikehityksen ministerit Luokka:Joe Bidenin hallituksen jäsenet Luokka:Afroamerikkalaiset Luokka:Yhdysvaltalaiset demokraattipoliitikot Luokka:Yhdysvaltain edustajainhuoneen jäsenet Luokka:Vuonna 1952 syntyneet Luokka:Elävät henkilöt
Tye Sheridan

Tye Kayle Sheridan (s. 11. marraskuuta 1996 Palestine, Texas) on yhdysvaltalainen näyttelijä. Hänet tunnetaan Kykloopin roolista X-Men -elokuvasarjassa (2016–2019), Wade Wattsin roolista elokuvassa Ready Player One (2018) ja Ben Goudyn roolista elokuvassa Zombipartio (2015). Sheridan teki debyyttinsä Terrence Malickin kokeellisessa draamaelokuvassa The Tree of Life (2011) sekä ensimmäisen pääroolinsa Jeff Nicholsin elokuvassa Mud (2012). Hän on myös näytellyt sivuroolia David Gordon Greenin draamaelokuvassa Joe (2013) sekä jännityselokuvassa Stanfordin vankilakoe (2015). == Filmografia == Elokuvat Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli Muuta 2011 The Tree of Life The Tree of Life Steve O'Brien 2012 Mud Mud Ellis 2013 Joe Joe Gary Jones 2014 The Forger The Forger Will Cutter 2015 Entertainment Entertainment Eddie the Opener 2015 Last Days in the Desert Last Days in the Desert poika 2015 Stanfordin vankilakoe The Stanford Prison Experiment Peter Mitchell 2015 Dark Places Dark Places nuori Ben Day 2015 Zombipartio Scouts Guide to the Zombie Apocalypse Ben Goudy 2016 Detour Detour Harper James 2016 X-Men: Apocalypse X-Men: Apocalypse Scott Summers / Kyklooppi 2017 The Yellow Birds The Yellow Birds Daniel Murphy 2017 All Summers End All Summers End Conrad Stevens 2018 Ready Player One Ready Player One Wade Watts / Parzival 2018 Age Out Age Out Richie 2018 Deadpool 2 Deadpool 2 Scott Summers / Kyklooppi cameorooli 2018 The Mountain The Mountain Andy 2019 X-Men: Dark Phoenix Dark Phoenix Scott Summers / Kyklooppi 2020 The Night Clerk The Night Clerk Bart Bromley Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Muuta 2014 Miehen paikka Last Man Standing Justin 3 jaksoa 2020 Wireless Wireless Andy Braddock tuleva sarja Videopelit Videopelit Videopelit Videopelit Videopelit Vuosi Suomenkielinen nimi Alkuperäinen nimi Rooli Muuta 2020 Madden NFL 21 Madden NFL 21 Tommy Matthews myöskin liikkeenkaappaus == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1996 syntyneet Luokka:Elävät henkilöt
Luhka

Luhka (myös lukka, luhkka tai lapinviitta) on alun perin saamelaisten käyttämä viitta. Se on osa saamenpukua. Luhka on hupullinen, hihaton viitta, joka muistuttaa ponchoa. Siinä on keskellä pääntie, ja viitan liepeet ulottuvat sivuilla ranteisiin ja edessä ja takana vyötäisille. Sitä on pidetty poronnahkaturkin eli peskin tai muun vaatteen päällä. Perinteisesti luhka on tehty tiiviistä sarkakankaasta. Nykyään mm. Fjällräven valmistaa niitä myös tekokuiduista. == Lähteet == Luokka:Viitat Luokka:Saamelaiset vaatteet
Gorzów Śląski (kunta)

Gorzów Śląski on kaupungin sisältävä maalaiskunta Olesnon piirikunnassa Puolassa. Sen väkiluku oli vuoden 2019 lopussa 7 131. Kunnan keskus on Gorzów Śląskin kaupunki. Kylät Gorzów Śląskin kunnassa ovat Budzów, Dębina, Goła, Kobyla Góra, Kozłowice, Krzyżanowice, Nowa Wieś, Pakoszów, Pawłowice, Skrońsko, Jamy, Jastrzygowice, Uszyce sekä Zdziechowice. Gorzów Śląskin kunnan alueen läpi kulkee voivodikunnan tie 487. Se rajautuu Byczynan, Kluczborkin, Łubnicen, Olesnon, Praszkan, Radłówin ja Skomlinin kuntiin. Gorzów Śląskin pinta-alasta noin 71 prosenttia on maatalousmaata ja noin 22 prosenttia metsää. Vuoden 2019 lopussa 50,8 prosenttia Gorzów Śląskin asukkaista oli naispuolisia ja 49,2 prosenttia miespuolisia. Alle 18-vuotiaat muodostivat 15,7 prosenttia kunnan väestöstä, työikäiset 63,5 prosenttia ja eläkeikäiset 20,8 prosenttia. Väestön keski-ikä oli 42,2 vuotta. Vuonna 2019 Gorzów Śląskin kunnassa syntyi 73 lasta. == Lähteet == == Aiheesta muualla == * Gmina Miejsko-Wiejska Gorzów Śląski Opolen tilastovirasto. Luokka:Opolen voivodikunnan kunnat
Korkuteli

Korkuteli on piirikunta Turkin Antalyan maakunnassa. Vuoden 2019 väestönlaskennassa Korkutelin väkiluku oli 55 352. ==Lähteet== ==Aiheesta muualla== Luokka:Antalyan maakunnan piirikunnat
Kronos (ainejärjestö)

Kronos ry on Helsingin yliopiston humanistisen tiedekunnan suomenkielinen historian ainejärjestö. Kronos on perustettu vuonna 1945. == Historia == Ennen Kronos ry:n perustamista oli historian opiskelijoiden keskuudessa vaikuttanut Historiallinen yhdistys. Yhdistyksen toiminta oli alkanut kuitenkin hiljalleen muuttua jo alalta valmistuneiden kerhoksi, joten pidettiin välttämättömänä perustaa opiskelijoille oma järjestö. Niinpä loppuvuodesta 1945 perustettiinkin Historian opiskelijoiden kerho Eino Jutikkalan myötävaikutuksella. Kerho toimi aluksi Historiallisen yhdistyksen alayhdistyksenä mutta vuonna 1952 Kronos muuttui viralliseksi järjestöksi, kun sen säännöt vahvistettiin ja se erosi lopullisesti Historiallisesta yhdistyksestä. Siitä lähtien on Kronos ry toiminut jokaisen jäsenensä eduksi ainejärjestöjen maailmassa varsin menestyksekkäästi. == Toiminta == === Hallitus === Kronos ry:n ylin päättävä elin on yhdistyksen hallitus, jonka kokouksissa kaikilla yhdistyksen jäsenillä on osallistumis- ja puheoikeus. Uusi hallitus valitaan joka vuosi vaalikokouksessa seuraavan kalenterivuoden ajaksi, jolloin valitaan hallituksen jäsenet ja virkailijat, jotka ainejärjestön sääntöjen mukaan toimintaa pyörittävät. Jokaisella yhdistyksen jäsenellä on oikeus asettua ehdolle valittaviin virkoihin ja oikeus äänestää vaaleissa. === Kronikka === Kronikka on neljä kertaa vuodessa ilmestyvä, 1974 perustettu Kronos ry:n riippumaton äänenkannattaja. Julkaisuissa pureudutaan kulloinkin ajankohtaisiin asioihin, historiaan ja historian opiskeluun sekä laadukkaaseen kulttuuriin ja kaunokirjallisuuteen. Lehti on aina luettavissa verkossa ja määrättyinä aikoina se on myös saatavilla Helsingin yliopiston pääkirjaston ainejärjestölehtihyllyllä. Myös kerran vuodessa ilmestyy aloittaville opiskelijoille suunnattu Fuksikronikka, jonka tehtävä on edesauttaa uusia opiskelijoita heidän opintojensa alkaessa. == Entisiä Kronoslaisia == *Matti Klinge *Heikki Ylikangas *Laura Kolbe *Jussi Niinistö *Teemu Keskisarja *Mirkka Lappalainen == Lähteet == Luokka:Suomalaiset ainejärjestöt ja killat Luokka:Helsingin yliopisto
Mia Korpiola

Mia Margareta Korpiola (s. 1971, Helsinki) on suomalainen oikeustieteen tohtori, joka on toiminut Turun yliopiston oikeushistorian professorina lokakuusta 2014 lähtien. Korpiola valmistui Helsingin yliopistosta oikeustieteen kandidaatiksi vuonna 1996, oikeustieteen lisensiaatiksi 1998 ja oikeustieteen tohtoriksi 2004. Hänen väitöskirjansa oli nimeltään Between betrothal and bedding: the making of marriage in Sweden, ca. 1200-1610. Hän on ollut Helsingin yliopiston oikeushistorian dosentti vuodesta 2007. Suomalaisen tiedeakatemian jäsen Korpiola on ollut vuodesta 2019. Korpiolan artikkeli Lakiosasta luopumassa? – oikeushistoriallinen näkökulma lakiosainstituution taustaan ja tehtäviin sai Lakimies-aikakauskirjan parhaan kirjoituksen palkinnon vuonna 2010. Vuonna 2023 Korpiolan yhdessä Miriam Tveitin Nord- yliopistosta, Else Mundalin Bergenin yliopistosta ja Helle Vogtin Kööpenhaminan yliopistosta kanssa kirjoittama artikkeli sukupuolittuneesta rikosvastuusta ja rangaistuksista pohjoismaisissa maakuntalaeissa palkittiin Norjan historioitsijapäivillä Den norske historiske foreningin artikkelipalkinnolla. ==Teoksia== * Mia Korpiola (editor): Nordic perspectives on medieval canon law. Helsinki, Matthias Calonius-seura, 1999. ISBN 951-96259-1-7. * Mia Korpiola: Between betrothal and bedding : the making of marriage in Sweden, ca. 1200-1610. M. Korpiola; väitöskirja, 2004. ISBN 952-91-7250-8. * Mia Korpiola: Between betrothal and bedding : marriage formation in Sweden 1200-1600. Brill, 2009. ISBN 9789047426769 (ebook), ISBN 9789004173293 (book). * Mia Korpiola: Ystäviä, politiikkaa ja oikeustieteen opiskelua : Pykälä ry 1935-2010. Pykälä ry, Edita, 2010. ISBN 978-951-37-5746-5. * Mia Korpiola: Nuoret Lakimiehet ry 75 vuotta : edunvalvontaa ja yhdessäoloa - yhdistystoimintaa rintamakirjeistä sosiaaliseen mediaan. Helsingin Kamari Oy / Helsingin Seudun Kauppakamari : Lakimiesliiton kustannus, 2012. ISBN 978-952-246-198-8. * Mia Korpiola (editor): The Svea Court of appeal in the early modern period : historical reinterpretations and new perspectives. Stockholm : Institutet för rättshistorisk forskning, 2014. ISBN 978-91-86645-08-3. * Mia Korpiola (editor): Legal literacy in premodern European societies. Springer Nature Switzerland AG, 2018. ISBN 9783319968629. ==Lähteet== ==Aiheesta muualla== * Mia Korpiolan haastattelu 26.9.2023 * Mia Korpiola, Publications (utu.fi) * Google Scholarin haku "Mia Korpiola" (scholar.google.com) * Mia Korpiola (blogit) (utu.fi) Luokka:Vuonna 1971 syntyneet Luokka:Elävät henkilöt Luokka:Suomalaiset oikeustieteilijät Luokka:Suomalaiset professorit Luokka:Turun yliopiston professorit
Kumluca

Kumluca on piirikunta Turkin Antalyan maakunnassa. Vuoden 2019 väestönlaskennassa Kumlucan väkiluku oli 70 423. ==Lähteet== ==Aiheesta muualla== Luokka:Antalyan maakunnan piirikunnat
Serik

Serik on piirikunta Turkin Antalyan maakunnassa. Vuoden 2019 väestönlaskennassa Serikin väkiluku oli 129 418. ==Lähteet== ==Aiheesta muualla== Luokka:Antalyan maakunnan piirikunnat
Kuollut metafora

Kuollut metafora on kielellinen ilmaus, joka on tullut osaksi kielenkäyttöä jonkin tietyn kerran eläneen käsitteellisen metaforan kautta. Kuolleiden metaforien löytämiseen tarvitaan usein etymologista tutkimusta, ja monet nykysuomen kirjaimelliset ilmaukset ovat alkujaan kliseytyneitä metaforia. Tällainen on esimerkiksi suomen kuunsirppi. Metaforan kuolemisen syy on usein käsitteen alkuperäisen merkityksen poistuminen käytöstä; tästä hyvä esimerkki on englannin pedigree ("sukupuu"), joka on peräisin ranskankielisestä metaforasta ped de gris, "kurjen jalka". Ilmauksessa on verrattu piirretyn sukupuun muotoa linnun jalkaan. Englannin puhujat eivät enää kutsu kurjen jalkaa nimellä ped de gris, joten metafora on kuollut. Toisen tulkinnan mukaan kuollut metafora on mikä tahansa metafora, joka ei ole enää tuore ja säväyttävä ja josta on tullut fraasi, kuten hiirenharmaa tai tuhkanharmaa. Itse asiassa näyttää siltä, että koko kieli on pitkälti rakentunut muinaisista kielikuvista, joista on aikaa myöten tullut kuolleita metaforia. Ero elävän ja kuolleen metaforan välillä ei aina ole selkeä; esimerkiksi jotkut tuntevat edelleen suomen metaforaperäisen verbin saivarrella kantasanan saivare (täin toukka) ja saattavat tunnistaa metaforan, kun taas toiset eivät. Myös viittomakielen viittoma "kahville" on kuollut metafora, sillä se matkii kahvin jauhamista kahvimyllyssä aikana, jolloin käytetään pääasiassa kahvinkeittimiä ja suodatinkahvia. Suomen karhu on alkuaan sanasta karhea johdettu kuollut metafora, eufemismi, ja englannin bear puolestaan on alun perin tarkoittanut ruskeaa. Myös ilmausta kuollut metafora voi itseään pitää kuolleena metaforana. == Lähteet == Luokka:Metaforat
Miguel Cardona

Miguel Angel Cardona (s. 11. heinäkuuta 1975 Meriden, Connecticut) on yhdysvaltalainen opettaja ja demokraattipuoluetta edustava poliitikko, jonka Joe Biden nimitti Yhdysvaltain opetusministeriksi virkakautensa alussa 2021. Cardona on puertoricolaissyntyisten vanhempien lapsi, joka oppi englantia vasta koulussa. Hän on toiminut opettajana ja rehtorina, ja sopii näin Bidenin tavoitteeseen palkata opetusministeriksi henkilö, jolla on kokemusta käytännön opetustyöstä. == Lähteet == ==Aiheesta muualla== Luokka:Yhdysvaltalaiset demokraattipoliitikot Luokka:Yhdysvaltain opetusministerit Luokka:Joe Bidenin hallituksen jäsenet Luokka:Vuonna 1975 syntyneet Luokka:Elävät henkilöt
Bécherel

Bécherel (bretoniksi Begerel) on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 31 kilometriä Rennesin kaupungista luoteeseen. Bécherel on ollut keskiajalla linnoitettu kaupunki, jonka puolustukseksi 1100-luvulla rakennetut varustukset ovat yhä jäljellä, tosin raunioituneena. 1500-luvulla kaupunki vaurastui tekstiiliteollisuudellaan. Kaupungissa valmistettiin Bretagnen hienoimpia liinavaatteita, sekä hamppua purjeiden valmistamiseen. Kaupungin nähtävyyksiä on 1500-luvulta peräisin oleva majatalo Hostellerie de l'Écu de Laval. Bécherelissä pidettiin vuonna 1989 ensimmäinen kirjafestivaali Fête du Livre. Se on järjestetty siitä lähtien vuosittain pääsiäisenä, ja lisäksi kaupungissa on useita kirjallisuustapahtumia ympäri vuoden. Muun muassa jokaisen kuukauden ensimmäisenä sunnuntaina pidetään kirjamarkkinat. Kaupungissa on noin 15 kirjakauppaa, joista osassa on kahvila. Tiedosto:Bécherel_donjon.jpg|Vanhoja kaupungin linnoituksia Tiedosto:Bécherel_Hostellerie_de_l'Écu_de_Laval.jpg|Hostellerie de l'Écu de Laval ==Lähteet== ==Aiheesta muualla== Luokka:Ille-et-Vilainen kunnat
Ryan Johnson

Ryan Johnson voi tarkoittaa seuraavia henkilöitä: *Ryan Johnson (s. 1978), kanadalainen freestylehiihtäjä *Ryan Johnson (s. 1984), jamaikalainen jalkapalloilija *Ryan Johnson (s. 1996), englantilaissyntyinen, pohjoisirlantilainen jalkapalloilija *Ryan Johnson (s. 1976), kanadalainen jääkiekkoilija, pelipaikaltaan hyökkääjä *Ryan Johnson (s. 2001), yhdysvaltalainen jääkiekkoilija, pelipaikaltaan puolustaja *Ryan Johnson (s. 1979), australialainen näyttelijä == Katso myös == *Rian Johnson (s. 1973), yhdysvaltalainen käsikirjoittaja, tuottaja ja elokuvaohjaaja *Ryan Johnston (s. 1992), kanadalainen jääkiekkoilija
Ryan Johnson (jääkiekkoilija, 2001)

Ryan Johnson (s. 24. heinäkuuta 2001 Irvine, Kalifornia, Yhdysvallat) on yhdysvaltalainen jääkiekkopuolustaja, joka pelaa Minnesotan yliopistojoukkueessa. Buffalo Sabres varasi hänet ensimmäisellä kierroksella 31. pelaajana NHL:n varaustilaisuudessa 2019. == Ura == === Seuraura === Johnson on Anaheim Jr. Ducksin kasvatti. Sioux Falls Stampede varasi hänet koko USHL Futures Draftin kolmantena pelaajana kesällä 2016. Johnson pelasi Ducksissa isänsä Craigin valmennuksessa, kuten myös kaudella 2016–2017 Santa Margarita Catholic High Schoolin joukkueessa. Suurimman osan kaudestaan Ryan Johnson pelasi kuitenkin T1EHL-juniorisarjaa Anaheim Jr. Ducksissa, jonka tehokkain puolustaja hän oli tehoilla 3+21=24. Kaudella 2017–2018 Johnson oli tehoilla 12+33=45 joukkueen paras syöttäjä ja toiseksi paras pistemies Josh Grollin jälkeen. Hän voitti koko T1EHL:n puolustajien piste- ja syöttöpörssin sekä jakoi puolustajien maalipörssin voiton Cleveland Baronsin Andrew St. Julianin kanssa. Johnson sijoittui koko sarjan pistepörssissä neljänneksi. Kaudeksi 2018–2019 Johnson siirtyi hänet varanneen Sioux Falls Stampeden USHL- joukkueeseen. Hän voitti joukkueen sisäisen tehotilaston lukemalla +24. Johnson voitti kauden päätteeksi Calder Cupin. Hänet valittiin USHL:n ensimmäiseen tulokkaiden tähdistökentälliseen. Johnson pelasi kauden aikana myös USHL/NHL Top Prospects Gamessa sekä CCM/USA Hockey All-American Prospects Gamessa. Buffalo Sabres varasi Johnsonin ensimmäisellä kierroksella 31. pelaajana NHL:n varaustilaisuudessa 2019, kun seura oli saanut varausvuoron St. Louis Bluesilta heinäkuussa 2018 tehdyn pelaajakaupan yhteydessä. Hän oli Sabresin toinen varaus, sillä seura oli samassa tilaisuudessa varannut aiemmin jo Dylan Cozensin (7. varaus). Kaudeksi 2019–2020 Johnson siirtyi Minnesotan yliopistojoukkueeseen. === Maajoukkueura === Johnson pelasi alle 20-vuotiaiden MM-kilpailuissa vuonna 2021, jolloin hän voitti maailmanmestaruuden. Johnson pelasi myös World Junior A Challengessa vuonna 2018, jolloin hän voitti kultaa. == Muuta == Johnsonin isä Craig pelasi omalla urallaan hyökkääjänä yli 500 NHL-ottelua. Hän edusti Yhdysvaltoja Lillehammerin olympiakisoissa 2014 sekä pelasi neljät MM-kilpailut. Craig Johnson toimii nykyään AHL-joukkue Ontario Reignin apuvalmentajana. == Tilastot == 2016–2017 Anaheim Jr. Ducks T1EHL 32 3 21 24 10 4 0 4 4 4 2017–2018 Anaheim Jr. Ducks T1EHL 35 12 33 45 36 – – – – – 2018–2019 Sioux Falls Stampede USHL 54 6 19 25 26 12 2 6 8 4 2019–2020 Univ. of Minnesota NCAA 37 0 8 8 20 – – – – – 2020–2021 Univ. of Minnesota NCAA 27 2 12 14 12 – – – – – JMM 7 1 3 4 6 2021–2022 Univ. of Minnesota NCAA 39 3 16 19 14 – – – – – 2022–2023 Univ. of Minnesota NCAA 40 4 14 18 8 – – – – – 2023–2024 Buffalo Sabres NHL 41 0 7 7 12 – – – – – Rochester Americans AHL 27 0 9 9 6 5 0 1 1 2 4 kautta yhteensä NCAA 143 9 50 59 54 – – – – – == Lähteet == * * * === Viitteet === Luokka:Yhdysvaltalaiset jääkiekkoilijat Luokka:Buffalo Sabresin varaamat pelaajat Luokka:Vuonna 2001 syntyneet Luokka:Elävät henkilöt
Mao-puku

Mao-puku, tai myös Zhongshan (kiinaksi 中山装, Zhōngshān zhuāng), on kiinalainen miesten käyttämä puku. Se on saanut nimensä Kiinan johtajan Mao Zedongin mukaan. Puvun alkuperä voidaan jäljittää 1920-luvulle Sun Yat-seniin ja tämän nationalistihallintoon. Tavoitteena oli luoda puku, joka olisi moderni, mutta kuitenkin kiinalainen. Mallia haettiin armeijan ja koulujen univormuista sekä länsimaisista puvuista. Mao-puku koostuu väljistä housuista ja tunikaa muistuttavasta takista. Väriltään se on joko harmaa, oliivinvihreä tai tummansininen. Puvun tunnusomainen piirre ovat takissa olevat neljä isoa taskua. Huolimatta historiastaan ennen Kiinan kansantasavallan syntymistä puku liitetään nykyään erittäin vahvasti juuri Maoon ja kommunismiin. Puku on säilyttänyt suosionsa myös kulttuurivallankumouksen jälkeen. Yksi syy tälle on se, että sen katsotaan symboloivan uutta, keisariajan jälkeistä, Kiinaa. Mao- puku on myös levinnyt muihin kommunistisiin maihin, kuten Vietnamiin, Kambodžaan ja Pohjois-Koreaan. 2010-luvulta alkaen, Xi Jinpingin noustua valtaan, puku on jopa noussut uuteen suosioon kiinalaisten virkamiesten keskuudessa. == Galleria == Tiedosto:Vladimir Putin 4 August 2001-2.jpg|Kim Jong-il Mao-puvussa vuonna 2001 tavatessaan Vladimir Putinin. Tiedosto:Deng Thatcher 3.JPG|Deng Xiaoping neuvottelemassa Margaret Thatcherin kanssa Hongkongin luovutuksesta Pekingissä 1984. Tiedosto:Mao Zedong ping pong.jpg|Mao pelaamassa pöytätennistä Tiedosto:Hanoi Vietnam Ho-Chi-Minh- Museum-02.jpg|Ho Tši Minhiä esittävä patsas Tiedosto:Xi Jinping and Barack Obama toast at White House state dinner September 2015.jpg|Xi Jinping Mao- puvussa Valkoisen talon päivällisellä vuonna 2015 Barack Obaman kanssa. == Lähteet == Luokka:Takit Luokka:Kiinalainen kulttuuri Luokka:Miesten ulkonäkö
Paul Hendunen

Paul (Paavo) Hendunen (6. joulukuuta 1824 Utra – 12. heinäkuuta 1904 Tohmajärvi) Geni: Paavo Paavonpoika Hendunen Viitattu 30.1.2021. oli suomalainen tehtaanhoitaja, maanviljelijä ja valtiopäivämies. Hendusen vanhemmat olivat Paavo Hendunen ja Kristina Varis ja puolisot Hilda Maria Hendunen ja Maria Helena Jaakontytär Simonen. Hendusen isä oli sahanhoitaja Utrassa. Hendunen kävi Kuopiossa triviaalikoulua, mutta ryhtyi jo nuorena Nils Ludvig Arppen palvelukseen. Värtsilän ruukkiin hän tuli töihin 1849 ja toimi rautatehtaan hoitajana. Vuonna 1857 Hendunen muutti Joensuuhun sahaliikkeen toimeen, vuonna 1860 Ämmän ruukkiin Suomussalmelle ja vuonna 1862 takaisin Värtsilään, jossa hänestä tuli 1870 taas tehtaanhoitaja, sekä edelleen Läskelään ja 1870 Joroisten Huutokoskelle. Hendunen osti sittemmin Pälkjärveltä maatilan ja ryhtyi 1875 sitä päätoimisesti hoitamaan. Pälkjärvellä hän oli 1876–1898 kunnallislautakunnan esimies ja samalla kunnan rahastonhoitaja ja hänellä oli myös muita kunnallisia luottamustoimia. Hendunen oli talonpoikaissäädyssä Ilomatsin tuomiokunnan edustaja valtiopäivillä 1872, joilla hän kuului sekä pankki- että lisättyyn valtiovarainvaliokuntaan.Joensuusta ja likitienoolta. Kuollut. Pohjois- Karjala, 14.7.1904, no. 79, s. 2. Hän kuului vuoden 1899 suureen lähetystöön Pälkjärven edustajana.Päiviö Tommila: Suuri adressi, s. 310. WSOY, 1999. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1824 syntyneet Luokka:Vuonna 1904 kuolleet
Konstantin Saarenpää

Konstantin Emanuel Saarenpää ent. Herckman (21. toukokuuta 1852 Mikkeli – 28. huhtikuuta 1922 Liperi) oli suomalainen kanttoriurkuri ja valtiopäivämies. Saarenpää, alkujaan Herckman, oli Liperin seurakunnan kanttoriurkuri. Ennen Liperiin tuloaan vuonna 1882 hän toimi urkurina Myrskylässä. Liperin kunnan luottamustoimiin Saarenpää osallistui yli 30 vuoden ajan. Hän oli talonpoikaissäädyssä tuomiokuntansa edustaja valtiopäivillä 1888, joilla hän kuului lakivaliokuntaan.Kuolleita. Helsingin Sanomat, 6.5.1922, no. 121, s. 6. Säveltäjä Toivo Saarenpää oli Konstantin Saarenpään poika. == Lähteet == Luokka:Suomalaiset urkurit Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1852 syntyneet Luokka:Vuonna 1922 kuolleet
Johan Viktor Hildén

Johan Viktor Hildén (5. huhtikuuta 1861 Vihti – 3. helmikuuta 1903 Helsinki) oli suomalainen maanviljelijä ja valtiopäivämies. Ratsutilallinen Johan Viktor Hildénin vanhemmat olivat Henrik Johan Hildén ja Maria Henrika Lindstedt ja puoliso vuodesta 1885 Anna Alexandra Forsström. Hildén osti Palojärven tilan sisareltaan 1880-luvun alussa. Hän toimi Vihdissä muun muassa kunnallislautakunnan esimiehenä kuusi vuotta. Hildén oli talonpoikaissäädyssä Lohjan tuomiokunnan edustaja valtiopäivillä 1900. Jääkärikenraalimajuri Väinö Palojärvi, pankinjohtaja Martti Palojärvi ja maanviljelysneuvos Lauri Palojärvi olivat Johan Viktor Hildénin poikia. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1861 syntyneet Luokka:Vuonna 1903 kuolleet
Pensastupsuviiriäinen

Pensastupsuviiriäinen (Callipepla douglasii) on amerikanviiriäisten heimoon kuuluva kanalintulaji. Laji on nimetty skotlantilaisen kasvitieteilijä David Douglasin mukaan. == Lähteet == Luokka:Amerikanviiriäiset
Jaakko Hirvelä

Jaakko Hirvelä (16. kesäkuuta 1838 Ylivieska – 21. helmikuuta 1918 Ylivieska)KirjastoVirma: Jaakko Hirvelä Viitattu 30.1.2021. oli suomalainen poliisi, maanviljelijä ja valtiopäivämies. Hirvelän vanhemmat olivat talollinen Emanuel Hirvelä ja Maija Liisa Prut ja puolisot vuodesta 1864 Jemina Tuomikoski (k. 1901) ja vuodesta 1902 Kaisa Reeta Kivioja (ent. Ollila, k. 1928). Hirvelä toimi kunnankirjurina 1867–1887, samoin kuin 1867–1894 Ylivieskan kunnanverorästien ulosmittaajana. Kirkonkirjojen mukaan Hirvelä hoiti myös usean vuoden ajan poliisin virkaa, vuodesta 1897 alkaen. Hirvelä oli talonpoikaissäädyssä Salon eli Saloisten tuomiokunnan edustaja valtiopäivillä 1894, joilla hän kuului laki- ja talousvaliokuntaan ja oli valitsijamies. Hän teki yhdessä muiden kanssa anomuksen keisarille Suomen itsenäisen aseman säilyttämisestä, kun perustuslakeja koottiin yhteen, samoin kuin esityksen maalaiskestikievarien oluenmyynnin lakkauttamisesta. == Lähteet == Luokka:Suomalaiset poliisit Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1838 syntyneet Luokka:Vuonna 1918 kuolleet
Elias Hirvonen

Elias Hirvonen (12. syyskuuta 1827 Rääkkylä – 1. maaliskuuta 1910 RääkkyläKuollut. Karjalan Sanomat, 3.3.1910, no. 25, s. 1.)Geni: Elias Juhonpoika Hirvonen Viitattu 30.1.2021. oli suomalainen maakauppias, maanviljelijä ja valtiopäivämies. Hirvosen vanhemmat olivat Juho Pentinpoika Hirvonen ja Maria Eliaantytär Porthan ja puoliso Josefina Maria Judén. Hirvonen oli talonpoikaissäädyssä Kiteen tuomiokunnan edustaja valtiopäivillä 1882. Hän osallistui esitykseen, että Joensuun lyseo laajennettaisiin 4-luokkaisesta 8-luokkaiseksi kouluksi. == Lähteet == Luokka:Suomalaiset maanviljelijät Luokka:Suomalaiset kauppiaat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1827 syntyneet Luokka:Vuonna 1910 kuolleet
Buckle

Buckle tai The Buckle on yhdysvaltalainen nuorisolle suunnattu vaatemerkki, ja vähittäismyymäläketju jonka liikkeitä on ostoskeskuksissa ympäri Pohjois- Amerikan. Yhtiö on listattu New Yorkin pörssiin (tickeri BKE). Buckle myy suurta valikoimaa brändituotteita, kuten farkkuja, muita housuja, toppeja, urheiluvaatteita, kenkiä ja muita asusteita. Sillä on 449 liikettä 42:ssa Yhdysvaltojen osavaltiossa. Toisten valmistajien brändituotteiden lisäksi Buckle myy vaatteita omilla tuotemerkeillään, joita ovat ainakin BKE, Buckle Black, Red by BKE, Daytrip denim, Gimmicks, Gilded Intent, FITZ + EDDI, Willow & Root denim, Outpost Makers, Departwest, Reclaim, Nova Industries, ja Veece. The Buckle perustettiin Nebraskassa 1948 nimellä Mills Clothing, Inc., joka oli perinteinen miesten vaateliike yhdessä liikepaikassa. Vuonna 1967 ostettiin toinen myymälä, jonka toiminimenä oli Brass Buckle. 1970-luvulla vaateliikkeen imagoa ryhdyttiin muuttamaan farkkuja myyväksi liikkeeksi, jolla oli suuri valikoima erilaisia denimvaatteita ja paitoja. Ensimmäinen varsinainen ketjuliike avattiin Columbuksessa, Nebraskassa vuonna 1976. Seuraavana vuonna 1977 yritys alkoi myymään myös nuorille naisille suunniteltuja vaatteita ja avasi ketjun ensimmäisen ostoskeskuksessa sijainneen myymälän. Yritys muutti nimekseen nykyisen The Buckle, Inc. huhtikuussa 1991 ja on kasvanut merkittävästi sen jälkeen. == Lähteet == == Aiheesta muualla == * The Buckle, Inc. SEC-viranomaisraportointi Luokka:Yhdysvaltalaiset pörssiyhtiöt Luokka:Yhdysvaltalaiset kauppaketjut Luokka:Vaatemerkit Luokka:Vaateliikkeet Luokka:Vähittäiskaupat
Çıldır

Çıldır on piirikunta Turkin Ardahanin maakunnassa. Vuoden 2019 väestönlaskennassa Çıldırin väkiluku oli 9 343. ==Lähteet== ==Aiheesta muualla== Luokka:Ardahanin maakunnan piirikunnat
Damal

Damal on piirikunta Turkin Ardahanin maakunnassa. Vuoden 2019 väestönlaskennassa Damalin väkiluku oli 5 334. ==Lähteet== ==Aiheesta muualla== Luokka:Ardahanin maakunnan piirikunnat
Çıldır (täsmennyssivu)

Sana Çıldır voi tarkoittaa seuraavia asioita: *Çıldır, piirikunta Turkin Ardahanin maakunnassa. *Çıldırjärvi, järvi Turkissa
Lamminrahka

Lamminrahka on Kangasalan kaupunginosa 1Kangasala sai kaupunginosat; Kangasalan Sanomat 24.9.2020. Lamminrahka sijaitsee keskustan ja Tampereen välissä valtatie 12 pohjoispuolella ja Tampere-Orivesi-radan luoteispuolella. Lamminrahka on myös asuinalue, jota on rakennettu vuodesta 2020 lähtien yhdessä Tampereen kaupungin kanssaLamminrahka.fi. Valtatielle 12 rakennettiin 2020 uusi Lamminrahkan eritasoliittymä Kangasalan ja Tampereen kaupunkien rajan tuntumaan. Tampereen seudun joukkoliikenne suunnittelee alueelle raitiovaunu- ja linja-autoliikennettä. == Katso myös == * Lamminrahkan turverata == Lähteet == Luokka:Kangasalan kaupunginosat
Lentola

Lentola on Kangasalan kaupunginosa 4 keskustan länsipuolella Kangasalantien varrella, valtatie 12:n koillispuolellaKangasala sai kaupunginosat; Kangasalan Sanomat 24.9.2020. Myös Suoraman, Linturinteen ja Harjunsalon asuinalueita kuuluu Lentolan kaupunginosaan. Kirkkoharju jatkuu keskustan alueelta Lentolaan. Lentolan kaupunginosassa valtatien varressa on vanhaan soramonttuun perustettu Lentolan teollisuusalue ja uudempi Kallion teollisuusalueSari Eerolainen: Kallion teollisuusalue oli kallis investointi, mutta maksaa itsensä takaisin, Kangasalan Sanomat 16.10.2019. Kyötikkälän urheilukeskus Kirkkoharjun pohjoisrinteellä on Lentolan alueellaKyötikkälän urheilukeskus; Kangasala.fi. Lentolassa sijaitsee Lentolan liikekeskusLentola.fi ja Prisma KangasalaPrisma.fi. Kangasala pyrkii kehittämään Lentolasta toista keskustaa kirkon seudun oheenAnnukka Tammilehto: Kangasala haluaa Lentolan alueen nousevan lentoon – yksi keino on liikenteen sujuvoittaminen esimerkiksi kiertoliittymällä; Kangasalan Sanomat 20.11.2019. == Lähteet == *
Alejandro Mayorkas

Alejandro Mayorkas (s. 24. marraskuuta 1959 Havanna, Kuuba) on yhdysvaltalainen juristi ja demokraattipuoluetta edustava poliitikko, jonka Joe Biden nimitti Yhdysvaltain kotimaan turvallisuuden ministeriksi virkakautensa alussa 2021. Mayorkas on työskennellyt kotimaan turvallisuuden ministeriössä jo Barack Obaman presidenttikaudella. Silloin häntä syytettiin varakkaiden ulkomaalaisten sijoittajien suosimisesta työviisumien myöntämisessä, mutta syytteet raukesivat. Hänen alaisensa ovat kertoneet Mayorkasin kuuntelevan alaisiaan laajasti, ei vain lähintä johtoryhmäänsä, ja tapaavan myös niitä ryhmiä kuten maahanmuuttajia, joihin hänen työnsä vaikuttaa. Senaatin kuulemisessa Mayorkas sanoi että Trumpin kaudella tehtyjen virheiden korjaamiseen menee aikaa ja rahaa. Hän lupasi myös keskeyttää rajamuurin rakentamisen. Republikaanien jarrutusyritykset kilpistyivät ja Mayorkasin nimitys vahvistettiin senaatissa 2. helmikuuta 2021. Ministeriö oli ollut tilapäisten virkamiesten johtama siitä asti kun Kirstjen Nielsen jätti virkansa keväällä 2019. Ennen ministeriövirkaansa Mayorkas johti ministeriön alaista kansalaisuus- ja maahanmuuttovirastoa (United States Citizenship and Immigration Services, USCIS). == Lähteet == == Aiheesta muualla == Luokka:Joe Bidenin hallituksen jäsenet Luokka:Yhdysvaltalaiset demokraattipoliitikot Luokka:Yhdysvaltain kotimaan turvallisuuden ministerit Luokka:Amerikankuubalaiset Luokka:Vuonna 1959 syntyneet Luokka:Elävät henkilöt
Ilkko

Ilkko on Kangasalan kaupunginosa 5Kangasala sai kaupunginosat; Kangasalan Sanomat 24.9.2020. Liuttu sijaitsee Kaukajärven itäpäädyssä Ilkon alueella. Vatiala on Ilkon pohjoispuolella toisella puolella Kangasalantietä. Pitkäjärvi on syvässä rotkossa sijaitseva järvi Ilkon alueella. Tampereen seurakuntien Ilkon kurssikeskus sijaitsee Ilkossa Pitkäjärven rannallaIlkon kurssikeskus; Tampereenseurakunnat.fi . == Lähteet == *
Haapaniemi (Kangasala)

Haapaniemi on Kangasalan kaupunginosa 12 kaupungin lounaisosassaKangasala sai kaupunginosat; Kangasalan Sanomat 24.9.2020. Alue sijaitsee Valkeakoskelle vievän Kaarina Maununtyttären tien varrella, Roineen rannalla. Kuru, Savo ja Ohtola kuuluvat Haapaniemen alueeseen. Kaupunginosan alueella ovat Kurun ja Savon kylät. Alueen järviä ovat Syväjärvi ja Lahnajärvi. == Lähteet == Luokka:Kangasalan kaupunginosat
Vääksy (Kangasala)

Vääksy on Kangasalan kaupunginosa 15 keskustan itäpuolella Vääksynjoelta koilliseenKangasala sai kaupunginosat; Kangasalan Sanomat 24.9.2020. Vääksy ulottuu Vesijärveltä Längelmävedelle ja siihen kuuluu myös Pelisalmi ja Majaalahti. Vääksyn kautta kulkee kantatie 58 (Ponsantie) Orivedelle ja seututie 325 (Sahalahdentie) Sahalahdelle. Kaupunginosan nimi liittyy vanhaan asutukseen Vääksyn kylässä ja Vääksyn kartanoon. Alueella on myös vanha Kerppolan kylä.Kangasalan historiaa; Kangasala.fi == Lähteet == *
Raudanmaa

Raudanmaa on Kangasalan kaupunginosa 16 keskustan koillispuolella Ponsantien (vanhan Orivedentien) varrellaKangasala sai kaupunginosat; Kangasalan Sanomat 24.9.2020. Noin 15 km pitkä Raudanmaan alue sijaitsee Längelmäveden ja Vesijärven välisellä kannaksella, keskellä maaseutuaRaudanmaan kyläsivusto. Se ulottuu Oriveden rajalle asti. Suomatka, Keso, Sammalisto, Sillanmäki, Soukkio, Vahderpää, Pispala, Järvikulma, Mutikko, Kautiala, Tohkala, Köyrä, Neulaniemi, Ponsa ja Mäyrä kuuluvat Raudanmaan laajaan alueeseen. Pikkujärvi ja Salaksenjärvi sijaitsevat Raudanmaalla. Opetus alueella olevassa Kautialan koulussa on lopetettu, mutta siellä on esimerkiksi Raudanmaan nuorisoseuran toimintaaKangasalan Kautialan koulu loppuu tähän kevääseen; Yle 14.5.2019Raudanmaan Nuorisoseura ry. == Lähteet == *
Çıldırjärvi

Çıldırjärvi (turk. Çıldır Gölü) on suuri makeavetinen järvi Turkin Ardahanin maakunnassa. Järvi tunnetaan myös nimellä Varjojen järvi (). Järvi sijaitsee lähellä Georgian ja Armenian rajaa ja sen korkeus merenpinnasta on 1 959 metriä. Järven ympäristö on vuorinen. ==Lähteet== ==Aiheesta muualla== Luokka:Turkin järvet Luokka:Ardahanin maakunta
Jaakko Akseli Antila

Jaakko Akseli (Jakob Aksel) Antila (1. marraskuuta 1861 Ilmajoki – 17. heinäkuuta 1920 Duluth, Minnesota, Yhdysvallat) oli amerikansuomalainen faktori ja runoilija.Ylioppilasmatrikkeli 1853–1899Ilmajoen poika joka runoili yhdeksällä kielellä, Seura, 03.03.1938, nro 9, s. 17, Kansalliskirjaston digitaaliset aineistot Antilan vanhemmat olivat talollinen Juho Antila ja Susanna Elisabet Könni. Hän pääsi ylioppilaaksi 1883 Helsingin alkeisopistosta ja opiskeli sitten Helsingin yliopistossa aina vuoteen 1888 saakka, jolloin hän lähti siirtolaisena Yhdysvaltoihin. Ennen lähtöään hän oli jonkin aikaa valtion rautateiden palveluksessa. Yhdysvalloissa Antila työskenteli aluksi satamatyöläisenä, kauppa-apulaisena ja lohikalastajana Tyynenmeren rannikolla. Hän päätyi sitten New Yorkiin ja pääsi siellä latojaoppilaaksi Brooklynin suomalaiseen kirjapainoon. Antila toimi sitten kirjapainoalalla ja oli faktorina Päivälehden kirjapainossa Duluthissa. Vuonna 1892 hän julkaisi Tyyntä ja myrskyä-nimisen kirjan, joka sisälsi hänen kirjoittamiaan suomen-, ruotsin- ja englanninkielisiä runoja, pakinoita, aforismeja, lastuja ja tunnelmapalasia. Kirjassa oli myös Etelä-Pohjanmaan murteella kirjoitettuja runoja. Antila latoi, painoi ja sitoi itse kirjansa. Viimeksi Antila hoiti omaa hedelmäfarmiaan ja toimi samalla kielenkääntäjänä ja vapaana sanomalehtimiehenä. == Teoksia == Nimellä J. A. Antila: * Tyyntä ja myrskyä; lauloi, latoi, painoi ja sitoi Antilan Jaakko. 1892 == Lähteet == Luokka:Suomalaiset runoilijat Luokka:Amerikansuomalaiset henkilöt Luokka:Vuonna 1861 syntyneet Luokka:Vuonna 1920 kuolleet
American Eagle Outfitters

American Eagle Outfitters, myös American Eagle, on yhdysvaltalainen vaateketju, joka myy vaatteita, asusteita, hygieniatuotteita, ja jalkineita maan laajuisesti. Yrityksen perustivat vuonna 1977 veljekset Jerry ja Mark Silverman Retail Ventures, Inc. -holdingyhtiön tytäryrityksenä osana Silvermans Menswear, Inc:iä. Silvermanin veljekset myivät omistuksensa yrityksessä vuonna 1991 Jacob Pricelle. Yhtiö listattiin vuonna 1994 NASDAQ- markkinalle. Nykyisin yhtiö on listattu New Yorkin pörssiin (tickeri AEO). American Eagle myy suurta valikoimaa brändituotteita, kuten farkkuja, poolopaitoja, T-paitoja, toppeja, alusasuja, ulkoiluvaatteita, urheiluvaatteita, uimapukuja ja asusteita. American Eagle Outfitters omistaa myös Aerie-vaatemerkin ja myy urheiluasuja Tailgate tuotemerkillä ja premiumluokan miesten vaatteita Todd Snyder New York brändin alla. Yrityksen kohderyhmää ovat nuoret miehet ja naiset, kuten yliopiston tai keskiasteen opiskelijat, mutta myös aikuiset käyttävät brändin tuotteita. Vuonna 2020 sillä oli 940 American Eagle Outfitters myymälää, 148 Aerie-brändin omaa myymälää, 5 Tailgate ja 2 Todd Snyder myymälää. Myymälöistä suurin osa on Yhdysvalloissa, minkä lisäksi noin 100 oli Kanadassa, 44 Meksikossa ja 9 Hongkongissa (helmikuussa 2020). Vuonna 1977 ensimmäinen American Eagle Outfitters myymälä avasi ovensa Twelve Oaks Mall -kauppakeskuksessa Novissa, Michiganissa. == Lähteet == == Aiheesta muualla == * American Eagle Outfitters, Inc. SEC-viranomaisraportointi * Aerie.com * Todd Snyder New York tuotemerkin sivusto Luokka:Yhdysvaltalaiset pörssiyhtiöt Luokka:Yhdysvaltalaiset kauppaketjut Luokka:Vaatemerkit Luokka:Vaateliikkeet Luokka:Vähittäiskaupat
GeForce 30 -sarja

GeForce RTX 30 -sarja on Nvidian kehittämä GeForce-näytönohjainsarja, joka esiteltiin syyskuussa 2020. Sarjan näytönohjaimet perustuvat Ampere- arkkitehtuuriin. Ensimmäinen GeForce 30 -sarjan näytönohjain, GeForce RTX 3080, julkaistiin 17. syyskuuta 2020. == Julkaisu ja saatavuusongelmat == Sarjan ensimmäinen näytönohjain, GeForce RTX 3080, julkaistiin 17. syyskuuta 2020. Korkean kysynnän ja koronapandemian aiheuttama sirupula johti saatavuusongelmiin ja hintojen nousuun. Nvidia julkaisi asiasta virallisen tiedotteen pahoitteli tilannetta seuraavana päivänä sen jälkeen, kun Nvidian verkkokauppasivusto kaatui. == Näytönohjaimet == === Pöytäkoneet === Nimi CUDA-ytimet Muisti Kellotaajuus GeForce RTX 3050 2560 / 2304 8 Gt / 6 Gt 1,55 GHz / 1,51 GHz / 1,04 GHz GeForce RTX 3060 3584 12 Gt / 8 Gt 1,32 GHz GeForce RTX 3060 Ti 4864 8 Gt 1,41 GHz GeForce RTX 3070 5888 8 Gt 1,50 GHz GeForce RTX 3070 Ti 6144 8 Gt 1,58 GHz GeForce RTX 3080 10 GB 8704 10 Gt 1,44 GHz GeForce RTX 3080 12 GB 8960 12 Gt 1,26 GHz GeForce RTX 3080 Ti 10240 12 Gt 1,37 GHz GeForce RTX 3090 10496 24 Gt 1,40 GHz GeForce RTX 3090 Ti 10752 24 Gt 1,67 GHz Lähde: === Kannettavat === Nimi CUDA-ytimet Muisti Kellotaajuus GeForce RTX 3050 Mobile 2048 4 Gt 1,07 GHz GeForce RTX 3050 Ti Mobile 2560 4 Gt 1,46 GHz GeForce RTX 3060 Mobile 3840 6 Gt 1,43 GHz GeForce RTX 3070 Mobile 5120 8 Gt 1,56 GHz GeForce RTX 3070 Ti Mobile 5888 8 Gt 1,41 GHz GeForce RTX 3080 Mobile 6144 8 Gt 1,55 GHz GeForce RTX 3080 Ti Mobile 7424 16 Gt 1,26 GHz == Lähteet == Luokka:Nvidia Luokka:Grafiikkasuorittimet Luokka:Vuoden 2020 tekniikka